Monument Émile Mayrisch (Esch-Uelzecht)

D'Monument Émile Mayrisch zu Esch-Uelzecht erënnert un de Stolindustriellen Émile Mayrisch.

Et steet um Square Emile Mayrisch am Quartier Dellhéicht. 1925 huet den Urbanist Josef Stübben proposéiert, nieft der Schoul eng Plaz a Form vun engem klenge Park unzeleeën. 1929 gouf de Square ageweit. Dat Joer virdru war den Emile Mayrisch gestuerwen, an et ass decidéiert ginn, him e Monument commémoratif opzeriichten. Dofir goufen de franséischen Architekt Auguste Perret a säi Jong Gustave chargéiert, en Entworf ze maachen.Gemengerot Esch: Rapport analytique Nr. 8/2013, Sëtzeung vum 15. November 2013, Punkt 6 um Ordre du jour, op esch.lu.

D'Monument gouf de 14. August 1933 um Square Émile Mayrisch a Presenz vum Buergermeeschter Victor Wilhelm, dem President vun der Arbed Gaston Barbanson, dem Staatsminister Joseph Bech an der Aline Mayrisch ageweit.Luxemburger Wort N° 122 vum 10. August 1933, S 4

D'Skulptur a Form vun engem Portrait vum Émile Mayrisch uewen um Monument an déi zwou Take vir um Monument sinn e Wierk vum franséische Sculpteur Louis Dejean.

D'Monument gouf an den 2000er Joren an d'Fassong gesat. No engem positiven Avis, de 15. November 2013, vum Escher Gemengerot, gouf d'Monument an de Square den 21. Juni 2017 als nationaalt Monument klasséiert.

Taken um Monument

 Kuckt och 
 Monument Émile Mayrisch zu Diddeleng
 Lëscht vun den nationale Monumenter an der Gemeng Esch-Uelzecht

Um Spaweck

Mayrisch Émile Monument Esch-Uelzecht
Kategorie:Esch-Uelzecht
Esch-Uelzecht